เมลโล่สาขาเอมควอเทียร์ วันปกติช่วงกลางวันจะเน้นทานอาหาร นั่งสบายๆ ไม่ต้องเบียดกับคน วันนี้สั่งมาแค่ 3 จานเพราะไปกันแค่ 2 ที่ มี Fish Taco ออกแนวอินเดีย มีกลิ่นอายเม็กซิกันของการทานอาหารที่ห่อกับแป้งทอทิลล่า จานนี้เหมาะกับเรียกน้ำย่อย ไม่อ้วนเพราะปริมานไม่เยอะ ส่วนอีกสองจานเป็นจานหลักทั้งคู่ คือ Pork Chop กับ Pan Roasted Sea Bass 

Pork Chop วันนี้ทำออกมาชีสเยอะไปหน่อยและรสชาติออกเค็มไปนิด ปกติจานนี้อร่อยมากเพราะเป็นซิกเนเจอร์เมนูของทางร้าน มันญี่ปุ่นอร่อยมากคะ สั่งจานนี้เพราะอยากทานมันญี่ปุ่น

Pan Roasted Sea Bass โรสท์มาได้พอดี ไม่ไหม้ ไม่แฉะ ทานคู่กับผักย่างและน้ำจิ้มซีฟู้ด อร่อยจนอยากขอสูตรน้ำจิ้มเพราะแซ่บไม่เหมือนร้านอื่นๆที่เคยทานเลย 

ร้านเมลโล่อยู่ชั้น 7 ตึก Helix ของเอมควอเทียร์ ขึ้นลิฟท์แก้วมาเดินออกจากลิฟท์แล้วเดินวนขวาขึ้นมาตามทางผ่านร้านอื่นๆประมาณ 4-5 ร้าน จะเจอร้านเมลโล่อยู่ฝั่งซ้ายมือ เป็นร้านที่แนวที่สุดของชั้น 7 ถ้านั่งริมกระจกจะเห็นวิวสวนเบญจฯ 